|  |  |  |
| --- | --- | --- |
| **Príloha č. 5 – Kúpna zmluva** | | |
|  |  |  |
|  | | |

|  |
| --- |
| **návrh zmluvy** |

**NÁVRH ZMLUVY**

**Zmluva o poskytnutí služby**

uzavretá podľa § 269 ods. 2 zákona č. 513/1991 Zb. Obchodný zákonník v znení

neskorších predpisov (ďalej v texte ako „zmluva“, v príslušnom gramatickom tvare)

**Zmluvné strany**

**Kupujúci:**

Názov: AntoniaLifestyle28, s.r.o.

Adresa: Jedľová 5, Košice - mestská časť Sever 040 01

Štatutárny zástupca: Mgr. Antónia Mačingová

IČO: 48318809

DIČ: 2120139571

Bankové spojenie: Fio banka, a.s.

Číslo účtu (IBAN): SK4183300000002501169866

ďalej v texte ako **„Objednávateľ“,** v príslušnom gramatickom tvare

**Poskytovateľ:**

Obchodné meno:

Sídlo/miesto podnikania:

Krajina:

Štatutárny zástupca

Konanie:

IČO:

DIČ:

IČ DPH:

Bankové spojenie:

Číslo účtu / IBAN:

Registrácia:

Tel./fax:

emailová adresa:

ďalej v texte ako „**Poskytovateľ“,** v príslušnom gramatickom tvare

**Preambula**

Zmluvné strany uzatvárajú túto zmluvu na základe výsledku procesu verejného obstarávania zákazky podľa § 117 zákona vyhlásenej Objednávateľom v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších zákonov v platnom znení.

**Čl. I**

**Predmet zmluvy**

1. Predmetom tejto zmluvy úprava vzájomných práv a povinností zmluvných strán, pričom Poskytovateľ sa zaväzuje Objednávateľovi poskytnúť Službu podrobne špecifikovanú v Opise predmetu zákazky a vo Vlastnom návrhu plnenia Poskytovateľa, ktoré tvoria Prílohu č.1 tejto zmluvy (ďalej len „Služba“) a Objednávateľ sa zaväzuje zaplatiť mu za to odmenu. Službu sa Poskytovateľ zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v tejto Prílohe č. 1.

**Čl. II**

**Odmena**

1. Odmena za dodanie Služby je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR č. 18/1996 Z.z. o cenách ako maximálna odmena, ktorá je konečná a predstavuje:

Cena bez DPH: Eur

DPH 20%: Eur

Cena s DPH: Eur

Podrobnejšia špecifikácia odmeny je určená v Prílohe č. 2 tejto zmluvy – Ocenený štruktúrovaný rozpočet.

1. Zmeniť výšku dohodnutej odmeny podľa tejto zmluvy je možné len v prípade zmeny výšky dane z pridanej hodnoty.

**Čl. III**

**Platobné podmienky**

1. Objednávateľ sa zaväzuje zaplatiť odmenu za Službu bezhotovostne prevodným príkazom na účet Poskytovateľa, na základe faktúr vystavených Poskytovateľom a doručených Objednávateľovi, po riadnom poskytnutí Služby Objednávateľovi a podpise Preberacieho protokolu podľa čl. IV tejto zmluvy.

1. Miestom pre doručovanie faktúr s prílohou v písomnej forme je adresa Objednávateľa uvedená v záhlaví tejto zmluvy, pokiaľ sa zmluvné strany nedohodnú inak. Poskytovateľ je povinný doručiť Objednávateľovi faktúry v minimálne štyroch vyhotoveniach. Poskytovateľom predložené faktúry k úhrade musia obsahovať zákonom stanovené náležitosti. Zmluvné strany sa dohodli, že faktúry musia obsahovať najmä:

a) názov Služby,

b) deň dodania,

c) predmet úhrady,

d) IČO Poskytovateľa, obchodné meno Poskytovateľa, DIČ Poskytovateľa, IČ DPH Poskytovateľa,

e) identifikáciu zmluvy (prípadne dodatku k zmluve), ITMS kód projektu, v rámci ktorého sa dodanie Služby realizuje,

f) čiastku k úhrade,

g) DPH,

h) splatnosť.

5. Splatnosť faktúr je **60 dní** odo dňa ich riadneho doručenia. Zmluvné strany prehlasujú, že uvedená lehota vzhľadom na poskytnutie finančných zdrojov zo štrukturálnych fondov EÚ nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka SR.

1. Ak faktúry doručené Poskytovateľom nespĺňajú zákonné podmienky v zmysle osobitného predpisu resp. podmienky dohodnuté touto zmluvou, je Objednávateľ oprávnený faktúry vrátiť Poskytovateľovi na prepracovanie. V takomto prípade nie je Objednávateľ v omeškaní so zaplatením odmeny Poskytovateľovi.

**Čl. IV**

**Dodacie podmienky**

1. Poskytovateľ je povinný Službu poskytnúť Objednávateľovi najneskôr **do 4 mesiacov** odo dňa nadobudnutia účinnosti tejto zmluvy. Presný deň a hodinu dodania Služby sa stanoví po dohode zmluvných strán v zmysle harmonogramu, tak ako je uvedené v Prílohe č. 1 tejto zmluvy.
2. Kontrolu poskytnutia Služby vykonajú oprávnení zástupcovia Objednávateľa a následne prevzatie Služby potvrdia oprávnení zástupcovia zmluvných strán svojim podpisom v písomnom preberacom protokole (ďalej len „Preberací protokol“). V prípade, že Služba bude vykazovať vady a zjavné nedorobky, Objednávateľ je oprávnený sa rozhodnúť, či predmet Služby prevezme a do Preberacieho protokolu popíše tieto vady a nedorobky spolu s lehotou, v rámci ktorej sa ich Poskytovateľ zaväzuje odstrániť, alebo sa rozhodne nepodpísať Preberací protokol – v tom prípade sa s Poskytovateľom dohodne na predĺžení lehoty na dodanie Služby a podpísanie Preberacieho protokolu.
3. Pre potreby tejto zmluvy a výkladu jej ustanovení sa vadou rozumie odchýlka v kvalite, kvantite a parametroch predmetu Služby, ktoré sú určené v Prílohách k zmluve a touto zmluvou, ako aj všeobecne záväznými technickými normami a predpismi.

**Čl. V**

**Zmluvné pokuty a úroky z omeškania**

1. Zmluvné strany sa dohodli, že v prípade, ak Poskytovateľ nedodá Službu riadne a včas Objednávateľovi, je Poskytovateľ povinný zaplatiť Objednávateľovi zmluvnú pokutu vo výške 0,5% z odmeny za Službu za každý aj začatý deň omeškania s jej dodaním, maximálne do výšky 20.000.- € (slovom dvadsaťtisíc eur). Nárok Objednávateľa na náhradu škody zaplatením zmluvnej pokuty nie je dotknutý, a to aj v rozsahu prevyšujúcom zmluvnú pokutu .
2. Zmluvné strany sa dohodli, že pre prípad, ak Poskytovateľ odmietne strpieť výkon kontroly podľa článku IX, bod 7 tejto zmluvy, je povinný Objednávateľovi zaplatiť zmluvnú pokutu vo výške 10.000.- € (slovom desaťtisíc eur). Nárok Objednávateľa na náhradu škody zaplatením zmluvnej pokuty nie je dotknutý, a to aj v rozsahu prevyšujúcom zmluvnú pokutu.
3. V prípade nedodržania lehoty splatnosti faktúr je Poskytovateľ oprávnený uplatniť si úrok z omeškania vo výške 0,05% z nesplatenej čiastky istiny za každý deň omeškania so zaplatením.

**Čl. VI**

**Zánik zmluvy**

1. Zmluvné strany môžu predčasne ukončiť zmluvný vzťah na základe ich vzájomnej písomnej dohody.
2. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka.
3. Objednávateľ je oprávnený od tejto zmluvy bez predchádzajúcej písomnej výzvy odstúpiť, ak Poskytovateľ:
4. bude v omeškaní s dodaním Služby podľa tejto zmluvy o viac ako tri 3 dni,
5. poruší povinnosť podľa článku IX, bod 7 písm. a) až f) tejto zmluvy,
6. podstatne poruší túto zmluvu,
7. ak súd rozhodol o začatí konkurzného konania týkajúceho sa Poskytovateľa ako dlžníka,
8. vstúpi do likvidácie,
9. je ako povinný účastníkom exekučného konania.

**Čl. VII**

**Licencia**

* 1. Zmluvné strany potvrdzujú, že služba podrobne špecifikovaná v opise predmetu zákazky (v tomto článku ďalej len „dielo“) je predmetom ochrany podľa zákona č. 185/2015 Z. z. Autorský zákon v znení neskorších predpisov.
  2. **Vyhlásenia.** Poskytovateľ vyhlasuje a zaručuje sa Objednávateľovi, že Objednávateľ ku dňu odovzdania Diela, resp. ku dňu vykonania celého Diela:

1. bude vykonávateľom majetkových práv k Dielu alebo jeho časti vytvorenému na základe tejto Zmluvy bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť majetkové práva, budúce užívanie alebo budúcu dispozíciu s ním, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky,
2. bude oprávnený uvádzať Dielo alebo jeho časť na verejnosti pod svojim menom,
3. bude oprávnený udeľovať licencie na používanie Diela alebo jeho časti akýmkoľvek spôsobom v neobmedzenom rozsahu,
4. tretia osoba nebude mať akúkoľvek licenciu na používanie Diela v akomkoľvek rozsahu a pre akékoľvek spôsoby použitia Diela.

Poskytovateľ berie na vedomie, že vyhlásenia uvedené v tomto odseku sú pre Objednávateľa podstatnou skutočnosťou na uzatvorenie tejto Zmluvy a v prípade, že sa po vykonaní Diela ukáže nepravdivosť vyššie uvedených vyhlásení, bude to pre Objednávateľa dôvodom na odstúpenie od tejto Zmluvy bez ďalšieho s tým, že právo na náhradu škody tým nie je dotknuté.

* 1. **Výhradná licencia.** Na základe dohody Zmluvných strán Poskytovateľ touto Zmluvou udeľuje Objednávateľovi celosvetovú **výhradnú, výlučnú, neodvolateľnú licenciu a** **územne neobmedzenú** na používanie Diela akýmkoľvek spôsobom v neobmedzenom rozsahu. Poskytovateľ je povinný zdržať sa akéhokoľvek používania Diela, vrátane uvádzania Diela ako referencie.
  2. Udelenie licencie je pre Objednávateľa podstatnou skutočnosťou pri uzatváraní tejto Zmluvy.
  3. **Rozsah Licencie**

Pre väčšiu jasnosť dohody Zmluvných strán podľa tohto článku 7 ohľadom rozsahu udelenej licencie, Objednávateľ je oprávnený použiť a používať Dielo v nasledujúcom rozsahu:

* 1. vyhotovenie rozmnoženiny Diela a/alebo záznamu Diela;
  2. verejné rozširovanie originálu Diela alebo jeho rozmnoženiny vrátane záznamu Diela predajom alebo inou formou prevodu vlastníckeho práva;
  3. verejné rozširovanie originálu Diela alebo jeho rozmnoženiny vrátane záznamu Diela nájmom alebo vypožičaním;
  4. spracovanie, preklad a adaptáciu Diela, najmä skrátenie alebo rozšírenie Diela, zmena obsahu alebo zmena formy Diela;
  5. zaradenie Diela do súborného Diela;
  6. verejné vystavenie Diela jeho rozmnoženiny alebo záznamu;
  7. verejné vykonanie Diela jeho rozmnoženiny alebo záznamu;
  8. verejný prenos Diela, jeho rozmnoženiny alebo záznamu;
  9. zaznamenanie prostredníctvom zvukového a/alebo zvukovo obrazového záznamu (vyhotovenie originálu zvukového a/alebo zvukovo obrazového záznamu);
  10. spracovanie Diela, najmä skrátenie alebo rozšírenie Diela, zmena obsahu alebo zmena formy diela;
  11. spojenie záznamu Diela s iným Dielom alebo zaradenie záznamu Diela alebo jeho rozmnoženín do audiovizuálneho Diela alebo súborného Diela.
  12. **Ďalšie oprávnenia Objednávateľa podľa Licencie**

Poskytovateľ ďalej v rámci licencie podľa tohto článku 7 udeľuje Objednávateľovi ďalšie oprávnenia:

1. opatriť Dielo pri jeho prezentácií verejnosti akýmkoľvek spôsobom logom alebo iným označením Objednávateľa, prevádzkovateľa vysielania tohto Diela, vrátane textových, obrazových alebo iných informácií,
2. ľubovoľne často, prerušovať pri vysielaní umeleckého výkonu Vysielanie reklamnými alebo inými vstupmi a/alebo ich oznamovať v delenom alebo inak upravenom obraze obsahujúcom v oddelenej časti reklamu, sponzoring, selfpromotion alebo iné textové a obrazové informácie; za delený obraz sa považuje taktiež prekrytie časti obrazu uvedenými informáciami;

Súčasťou oprávnenia Objednávateľa podľa písmena i) a ii) tohto odseku je taktiež súhlas s prípadným umiestnením Diela do umeleckého výkonu v zmysle zákona o reklame v spojení so zákonom o vysielaní a retransmisii.

1. opatriť Dielo inou jazykovou verziou;
2. použiť fotografie vytvorené v súvislosti s Dielom v rozsahu udelenej licencie;
3. použiť Dielo pre účely propagácie Objednávateľa;
4. zaradiť Dielo do elektronických databáz a umožniť k nemu prístup.

Vysielaním sa pre účely tejto Zmluvy rozumie retransmisie vo forme televízie, rádia, elektronickej komunikačnej siete internet alebo iných elektronických komunikačných sietí a podobne.

* 1. **Neobmedzená licencia.** Na základe dohody Zmluvných strán sa licencia podľa tejto Zmluvy udeľuje bez vecného, množstevného alebo teritoriálneho obmedzenia na dobu trvania majetkových práv k Dielu a pre akúkoľvek jazykovú mutáciu.
  2. **Deriváty Diela.** Ustanovenie tohto článku sa vzťahuje obdobne i na deriváty záznamu Diela, ktoré vznikli uplatnením niektorého z oprávnení k záznamu Diela podľa tohto článku. Ustanovenia tohto článku sa primerane vzťahujú aj na licenciu k podkladovým materiálom Diela ak sú autorským dielom.
  3. **Užívanie licencie.** Objednávateľ ako nadobúdateľ nie je povinný udelenú licenciu využiť.
  4. **Sublicencia.** Na základe dohody Zmluvných strán je Objednávateľ oprávnený udeľovať tretím osobám súhlas na použitie Diela v rozsahu jemu udelenej licencie, tzv. sublicencie.
  5. **Postúpenie Licencie.** Na základe dohody Zmluvných strán Poskytovateľ týmto udeľuje Objednávateľovi súhlas s postúpením Licencie podľa tohto článku a Objednávateľ je tak oprávnený Licenciu udelenú mu podľa tohto článku postúpiť na tretiu osobu.
  6. **Súhlas na vykonanie Diela.** Poskytovateľ týmto udeľuje Objednávateľovi súhlas na to, aby bolo Dielo vykonané akýmkoľvek spôsobom a akoukoľvek osobou (výkonným umelcom); súčasne Poskytovateľ výslovne prehlasuje, že nebude voči takémuto spôsobu vykonania Diela a/alebo osobe výkonného umelca, ktorá bude Dielo vykonávať vznášať akékoľvek námietky a/alebo uplatňovať akékoľvek nároky z tohto titulu.
  7. **Vylúčenie kolektívnej správy práv**
     1. Poskytovateľ týmto výslovne vylučuje kolektívnu správu svojich práv k Dielu podľa tejto Zmluvy. Toto vylúčenie nemá vplyv na prípadnú kolektívnu správu práv k Dielu v prípade vôle Objednávateľa; na tento prípad Poskytovateľ udeľuje Objednávateľovi splnomocnenie.
  8. **Splnomocnenie.** Poskytovateľ týmto udeľuje Objednávateľovi splnomocnenie na všetky právne úkony potrebné pre prípadnú kolektívnu správu jeho práv k Dielu tejto Zmluvy.

**Čl. VIII**

**Mlčanlivosť**

* 1. Zmluvné strany budú mať pri plnení tejto Zmluvy prístup k informáciám týkajúcim sa druhej Zmluvnej strany (ďalej len „**dotknutá Zmluvná strana**“) a jej podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou dotknutej Zmluvnej strany, ktoré druhá Zmluvná strana získa ústne, písomne alebo v akejkoľvek inej forme pri plnení tejto Zmluvy alebo v jej súvislosti, sú predmetom obchodného tajomstva dotknutej Zmluvnej strany, alebo ich dotknutá Zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
  2. Zmluvné strany sa zaväzujú, že počas trvania tejto Zmluvy, ako aj po jej skončení

1. budú zachovávať mlčanlivosť o dôverných informáciách, najmä sa zaväzujú s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu dotknutej Zmluvnej strany priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
2. písomne oznámia dotknutej Zmluvnej strane akékoľvek okolnosti, ktoré by mohli viesť k vzniku konfliktu záujmov s dotknutou Zmluvou stranou,
3. použijú dôverné informácie iba v súvislosti s plnením predmetu tejto Zmluvy a na dosiahnutie účelu podľa tejto Zmluvy,
4. obmedzia zverenie dôverných informácií iba tým svojim zamestnancom, ktorí sú určení na plnenie predmetu tejto Zmluvy, a u ktorých zabezpečujú dodržiavanie dôvernosti týchto informácií a povinností s tým súvisiacich,
5. o každom sprístupnení dôverných informácií tretej strane v prípadoch stanovených všeobecne záväznými právnymi predpismi budú informovať dotknutú Zmluvnú stranu, pričom sa uvedené povinnosti zaväzujú vykonávať so všetkou potrebnou odbornou starostlivosťou.

**Čl. IX**

**Osobitné ustanovenia**

1. V prílohe č. 3 sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
3. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 1 a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon č. 315/2016 Z. z. o registri partnerov verejného sektora a o zmene a doplnení niektorých zákonov.
4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

Porušenie povinností Poskytovateľa podľa bodu 1. až 4. tohto článku tejto zmluvy predstavuje podstatné porušenie tejto zmluvy.

1. Zmluva nadobúda platnosť dňom jej podpísania oprávnenými zástupcami obidvoch Zmluvných strán a účinnosť nadobúda dňom nasledujúcim po dni jej zverejnenia na webovej adrese obstarávateľa a po splnení odkladacej podmienky spočívajúcej v nadobudnutí účinnosti zmluvy o pridelení nenávratného finančného príspevku na realizáciu diela (Služby) uzatvorenú medzi Objednávateľom a príslušným riadiacim orgánom a zároveň po schválení tejto zmluvy príslušným riadiacim orgánom v rámci administratívnej kontroly dokumentácie verejného obstarávania.
2. Predávajúci je povinný do siedmych dní od výzvy Kupujúceho na podpis zmluvy zložiť na účet Kupujúceho finančnú čiastku vo výške 10% z hodnoty ponúkanej ceny s DPH na predmet zákazky určenej v článku I. bod 1 ( slovom: ............................................), ktorá bude slúžiť ako inštitút finančného zaistenia riadneho dodania predmetu zákazky. – v požadovanej kvalite, včasnosti a dodržania ostatných zmluvných podmienok
3. Poskytovateľ je povinný strpieť výkon kontroly/auditu súvisiaceho s dodávaním Služby podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy. Písomnosť sa považuje za doručenú pokiaľ v tejto zmluve nie je uvedené inak za nasledovných podmienok:
2. v prípade osobného doručovania odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
3. v prípade doručovania prostredníctvom Slovenskej pošty, a.s. alebo iného doručovateľa doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.

**Čl. X**

**Záverečné ustanovenia**

* 1. Akékoľvek zmeny tejto zmluvy je možné uskutočniť iba písomne formou dodatkov v zmysle §18 zákona 343/2015 z.z. o verejnom obstarávaní k zmluve podpísaných osobami oprávnenými konať za zmluvné strany.
  2. Právne vzťahy výslovne touto zmluvou neupravené sa riadia ustanoveniami zákona č. 513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
  3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené prednostne dohodou zmluvných strán. Ak k takejto dohode nedôjde, rozhodne príslušný súd SR.
  4. Táto zmluva je vyhotovená v štyroch rovnopisoch, z ktorých každý má platnosť originálu, s dvoma vyhotoveniami pre Poskytovateľa a dvoma vyhotoveniami pre Objednávateľa.
  5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

V......................, dňa ................. V ............................., dňa ................

**Poskytovateľ: Objednávateľ:**

........................................................ .........................................................

Príloha č. 1 - Vlastný návrh plnenia predmetu zákazky, Opis predmetu zákazky

Príloha č. 2 – Ocenený štruktúrovaný rozpočet

Príloha č. 3 – Zoznam subdodávateľov

Príloha č. 3 – Zoznam subdodávateľov

